અમે હિંદ મહાસાગરમાં અમારા વૈશ્ર્વિક, સામરિક અને આર્થિક હિતોની રક્ષા માટે પૂર્ણરૂપે સતર્ક છીએ. ભારતની મૉડર્ન અને મલ્ટિ-ડાઈમેન્શનલ નૌસેના સમગ્ર ક્ષેત્રમાં શાંતિ અને સ્થાયિત્વનો ભાર ઉપાડવા માટે સક્ષમ છે. આ ક્ષેત્રમાં દરિયાઈ માર્ગે આવતી દરેક ચેલેન્જ જેનો સામનો ફક્ત ભારત જ નહીં આ વિસ્તારના દરેક નાના-મોટા રાષ્ટ્રોને કરવો પડી રહ્યો છે તેવા આતંકવાદ, પાઈરેટ્સ, ડ્રગ્સ અને હથિયારોની ગેરકાયદે પ્રવૃત્તિઓ, ગેરકાયદે માછીમારી જેવી દરેક સમસ્યાના નિવારણ માટે ભારત પોતાની ભૂમિકા કોઈપણ સ્તરે નિભાવવા કટિબદ્ધ છે.